
מכרז פומבי מס' 20/2013 

לקבלת שירותי הפצה לפרסומי מידע תעופתי וניהול מאגר מנויים

משרד התחבורה והבטיחות בדרכים – רשות התעופה האזרחית (להלן: "רת"א" או "הרשות" או "המשרד" או "הממשלה") מזמינה בזאת מציעים להגיש הצעותיהם למתן שירותי ניהול, הפצה ושיווק לפרסומי המידע התעופתי של רת"א לרבות ניהול מאגר מנויים,  והכל כפי שיפורט במסמכי מכרז זה (להלן: "השירות הנדרש" או "השירות").
1. רקע כללי
1.1
מדינת ישראל מחויבת על פי אמנת התעופה הבין- לאומית (אמנת שיקאגו, 1944), (להלן- "האמנה") לפרסם מידע תעופתי ולעדכנו מעת לעת. המידע התעופתי כולל, בין היתר, דברי מלל, תרשימים ומפות כגון: נהלי הגעה של כלי טיס למדינת ישראל, נהלי המראה ונחיתה משדות תעופה, מפות נתיבי טיסה, תרשימי שדות תעופה הכוללים מסלולים, התנהלות בשטח האווירי של השדה וכדומה. המידע התעופתי שמפרסמת מדינת ישראל נכנס לתוקף עפ"י מועדים הנקבעים מראש על ידי ארגון התעופה האזרחית הבינלאומית (ICAO) (להלן: "הארגון"). 

1.2
היחידה לשירותי מידע תעופתי באגף המטה ברת"א (להלן: "היחידה"), בהתאם להנחיות הארגון, מופקדת ואחראית על איסוף, עריכה, פרסום והפצת המידע התעופתי, וכן עדכונו בהתאם לצורך. 

1.3
"סטודיו ומכון דן לקרטוגרפיה - בית דפוס ומכון מיפוי" זכה במכרז פומבי שנערך בשנת 2009, ומבצע עבור רת"א את ההפקה והעדכון של המידע התעופתי ובכלל זה המפות והתרשימים התעופתיים, הדפסתם והוצאתם לאור.  ההתקשרות עם הספק הנוכחי צפויה להסתיים בינואר 2014. 

1.4
המידע התעופתי נערך ומודפס בשני קבצים: 

(א) פרסומי מידע תעופתי בקובץ בין-לאומי- "Aeronautical Information Publication" (להלן: "AIP")  אוגדן המכיל נוהלי טיסה, תרשימים ומפות של תהליכי טיסה, נהלי כניסה ויציאה משדות תעופה, נהלי טיסה בנתיבי טיסה, בשפה האנגלית. הקובץ מיועד לטייסים, חברות תעופה בינלאומיות, יחידות תפעול של שדות תעופה, מדינות החברות בארגון  וגורמי תעופה בינלאומיים. 

(ב) פרסומי מידע תעופתי בקובץ פנים-ארצי- "פרסומי מידע תעופתי" (להלן: "פמ"ת"). אוגדן המכיל נוהלי טיסה, תרשימים ומפות של תהליכי טיסה, נתיבי טיסה ושדות תעופה, בשפה העברית. מופץ לטייסים בארץ, חברות תעופה, יחידות תפעול של שדות תעופה וגורמי תעופה פנים ארציים.

1.5
רת"א מעדכנת כיום ותמשיך לעדכן את קבצי הפמ"ת וה-AIP, כמפורט בסעיף ההגדרות. 

1.6
ממוצע היקף ההפצה בשנים 2010- 2013 היה כדלהלן: 



                 

א. עבור מנויי פמ"ת – היקף ההפצה עמד על כ- 400 חבילות עבור מנויים משלמים, המקבלים את כל העדכונים באותה שנת מנוי. מהם כ- 150 "מנויים פטורים" כהגדרתם להלן.  

                    

ב.
עבור מנויי AIP – היקף ההפצה עמד על כ- 150 חבילות עבור מנויים מקבלים,  המקבלים את כל העדכונים באותה שנת מנוי, בד"כ באמצעות משלוח. מהם כ- 75 מנויים פטורים כהגדרתם להלן. יובהר כי אדם או גוף שרוכש אוגדן מלא הופך אוטומטית למנוי עד סוף שנת המנוי. יובהר כי חבילת מנוי כוללת משלוח של כל העדכונים של בעל שנת מנוי לרוכש המנוי.


ג.
היקף ההפצה לפריטים בודדים כגון - סט מפות, אוגדן ריק + חוצצים וכיו"ב עמד על כ- 
300 בשנה.


רת"א פרסמה את הפמ"ת וה-AIP גם באתר האינטרנט של משרד התחבורה והבטיחות בדרכים, בכתובות שלהלן: 


אתר הפמ"ת: 
www.mot.gov.il/pamat

אתר ה- AIP:
www.mot.gov.il/aip

הפרסום באתר האינטרנט של רת"א, מאפשר גישה למידע התעופתי במבנה דומה מאוד לזה של האוגדן הקשיח כהגדרתו להלן, ומאפשר פתיחת קובץ רלוונטי (למשל: דפית שדה תעופה, דברי מלל המתארים נוהל כלשהו וכד') בפורמט PDF, יכולת חיפוש מידע ויכולת הדפסה. 
עוד יובהר, כי נתוני ההפצה לשנים 2010-2013 הינם בגדר הערכה בלבד, הניתנת  לצורכי התרשמות, ורת"א אינה מתחייבת להפצה בהיקפים הכספיים ו/או הכמותיים המוערכים או בכל היקף אחר. רת"א תהא רשאית להגדיל ו/או להקטין את היקפי ההפצה  בהתאם לצרכיה בפועל. יודגש כי עשיית שימוש בנתונים אלה- נעשית על דעתו של המציע בלבד, והמציע יהיה מנוע מלטעון כלפי רת"א כל טענה ו/או דרישה ו/או תלונה בגין כל נזק שנגרם לו לעניין זה.
1.7
בידי רת"א מאגר מנויים המכיל את כל השמות והכתובות  של מנויי המידע התעופתי (מעודכן  לשנת 2013, תוך הנחה כי רוב המנויים הללו ירצו להמשיך להחזיק במנוי גם במהלך שנת 2014).
1א הגדרות
"אוגדן קשיח" – 
אוגדן בעל כריכה דמוית עור, המכיל מידע עיוני תעופתי הכולל דפי מלל המודפסים על דפי נייר בגודל A4 (AIP) ו-A5 (פמ"ת), וכן מפות ותרשימים המודפסים על נייר בגודל A3, A2, A1 ו-A0 או בגודל מותאם אחר. בין דברי המלל בנושאים השונים מפרידים חוצצי פלסטיק. 

"הממונה" - 
הממונה על ביצוע השירות הנדרש לפי מכרז זה וחוזה ההתקשרות שייחתם על פיו, מטעם רת"א, יהיה ראש יחידת פרסומי המידע התעופתי ברת"א או מי שהוסמך לכך על ידו. 

"חנות מקוונת" - 
דף באתר האינטרנט של הזוכה במכרז, שבו מוצעים למכירה ספרים בנושא תעופה, מוצרי תעופה, מוצרי עזר לטייס, וכן כל פרסומי המידע התעופתי AIP והפמ"ת כנדרש במסמכי המכרז. בדף זה יצוינו שמם של הפריטים, תמונות ממחישות ותעריפי רכישה. דף המכירה (החנות המקוונת) יהיה מאובטח (לפי הסטנדרט הקיים של אתרי תשלומים באינטרנט, המיועד לביצוע רכישה ותשלומים בכרטיס אשראי). האתר יאפשר את השירות הנדרש באמצעות תשלום באינטרנט בכל כרטיסי האשראי הקיימים היום לשימוש בארץ, מחברות אשראי בארץ ובחו"ל (תשלום באינטרנט בהתאם לכל אמצעי האבטחה שידרשו ע"י חברות האשראי). יובהר, כי דף חנות מקוונת יופיע הן בשפה העברית והן בדף נפרד בשפה האנגלית. 
 

"חנות פיזית"- 
חנות שעיסוקה המרכזי לממכר ספרים ו/או מוצרי תעופה ו/או מוצרי עזר לטייס והממוקמת פיזית בתחום הגיאוגרפי שבין ראשון לציון, ירושלים וחדרה, ורצוי בקרבה לשדה תעופה, המאפשרת ביקור פיזי בחנות לשם עיון ו/או רכישה של פרסומי הפמ"ת ו/או AIP. למען הסר ספק יובהר כי חובה על הזוכה לקיים חנות פיזית אחת לפחות וכי כל סניף נוסף של החנות הפיזית, אם קיים, חייב לכלול את כל הנדרש מחנות פיזית כאמור.

"מידע תעופתי פמ"ת"/ "פמ"ת" - 
כהגדרתו בסעיף 1.4 לעיל. 

"מידע תעופתי AIP"/" AIP" - 
              כהגדרתו בסעיף 1.4 לעיל.

"מנוי משלם" - 
אדם או גוף הרוכש במחיר מלא אוגדן קשיח ומלא או מנוי, ומקבל בתמורה עדכונים של פרסומי מידע תעופתי, במועדי ההפצה, לתקופה של שנת מנוי כהגדרתה להלן. לעניין זה יובהר כי גוף שרוכש אוגדן מלא הופך אוטומטית למנוי עד לסוף שנת המנוי.

"מנוי פטור" - 
אדם או גוף המהווה מנוי,  המקבל אוגדן מלא או עדכונים של פרסומי מידע תעופתי, במועדי ההפצה, ללא תמורה. מנויים פטורים אלו הם גופים ממשלתיים אשר חברים בארגון.  פרטי המנויים הפטורים יועברו לזוכה במכרז על ידי הממונה.

משלוח מיוחד"-  
משלוח פרסומי המידע התעופתי לרוכש את הפרסומים בדואר מיוחד, קרי: בדואר רשום, אקספרס, שליחים,  או אחר, שאינו דואר רגיל,  בין בדואר ישראל, בין באופן עצמאי ע"י הזוכה, בין באמצעות חברת שליחויות מקומית או בינלאומית ובין בכל דרך אחרת שאינה בגדר "משלוח רגיל" - כמשמעו של המונח במסמך זה להלן. 

"משלוח רגיל"- 
משלוח פרסומי המידע התעופתי לרוכש את הפרסומים באמצעות דואר ישראל -  בדואר רגיל. 

"עדכונים"  -          
מידע עיוני תעופתי הכולל דברי מלל, תרשימים או מפות שהתעדכנו.  מקבץ הדפים נארז במעטפת ניילון (המספקת שמירה על החומר המודפס). לדפי העדכון המופצים מצורפים דפי בקרה, המפרטים את דפי הפמ"ת\AIP שיש להחליפם. ממוצע ההפצה עומד על 2 עד 3 עדכונים לשנת מנוי. יחד עם זאת, כמות העדכונים משתנה בהתאם לדחיפותם וחשיבותם של נהלי התעבורה האווירית ושאר פרסומי המידע התעופתי ונתונה לשיקול הדעת המקצועי של היחידה ברת"א.

"רוכש "-
כל אדם או גוף המעוניין ברכישת אוגדן קשיח, עדכון, שנת מנוי, ו/או פריט/ים מהאוגדן הקשיח כמפורט בנספח ג'.  

"שנת מנוי" -
שנת מנוי תחל בכל שנה ביום הראשון של חודש ינואר ותסתיים ביום האחרון של חודש דצמבר, באותה שנה קלנדרית.   

2. תנאי סף  
התנאים המפורטים להלן הינם תנאי סף מוקדמים המחייבים כל מגיש הצעה לפי מכרז זה. הצעה אשר אינה עונה לכל התנאים המפורטים להלן, לא תידון ותידחה באופן מידי על הסף:

2.1
המציע הינו עוסק מורשה כדין או לחלופין תאגיד רשום כדין בישראל;

2.2
המציע בעל כל האישורים הנדרשים לפי חוק עסקאות גופים ציבוריים, התשל"ו – 1976;
2.3
המציע עומד בדרישות המפורטות להלן:  

2.3.1
למציע חנות פיזית,  כהגדרתה לעיל, החל מיום 1/1/2012;

2.3.2
למציע חנות מקוונת,  כהגדרתה לעיל בסעיף 1א למסמכי המכרז, או לחלופין התחייבות והוכחת יכולת להקמת חנות מקוונת כמשמעו של המונח בסעיף 1א למסמכי המכרז, בתוך 4 שבועות מיום קבלת ההודעה על הזכייה; 

2.4
למציע אתר אינטרנט פעיל, החל מיום 1.1.2012 ועד למועד הגשת ההצעה, לכל הפחות; 
2.5
המציע צירף להצעתו הצעת מחיר מלאה כנדרש בסעיף 6 ובנספח א' למסמכי המכרז;

2.6
המציע צירף להצעתו ערבות כנדרש בסעיף 14 א' למסמכי המכרז;


המשרד שומר לעצמו את הזכות שלא לפסול הצעות במידה ונפלה טעות סופר, כמו גם לפנות למציע בבקשה לקבלת הבהרות או השלמת פרטים לצורך הוכחת עמידה בתנאי הסף ו/או בתנאי המכרז. 

3. השירות הנדרש
הזוכה במכרז יידרש ליתן את השירות הנדרש הכולל הפצת AIP, פמ"ת באוגדן קשיח מלא או פריטים בודדים מפרסומי המידע התעופתי בהתאם למפורט להלן: 

3.1
הפצה - הזוכה במכרז מתחייב להפיץ את פרסומי המידע התעופתי במועדים המפורטים בסעיף 3.2 לעניין ההפצה באמצעות חנות מקוונת, ובסעיף 3.4 לעניין ההפצה באמצעות חנות פיזית, תוך שמירת שלמותם ותקינותם של הפרסומים. ההפצה תיעשה הן למנוי משלם והן למנוי פטור, כמשמעם בסעיף ההגדרות של מכרז זה, לרבות הפצת העדכונים הנדרשים. 

3.2
מכירה באמצעות חנות מקוונת - הזוכה במכרז מתחייב ליתן את השירות הנדרש באמצעות חנות מקוונת כהגדרתה בסעיף ההגדרות.  במידה ואין ברשותו חנות מקוונת  -   הזוכה במכרז מתחייב להקים באתר האינטרנט שלו חנות מקוונת, לשביעות רצונו של  הממונה, בתוך תקופה שלא תעלה על 4 שבועות מיום חתימת חוזה ההתקשרות. כמו כן מתחייב הזוכה לבצע שינויים ועדכונים בחנות המקוונת בהתאם לדרישות הממונה מזמן לזמן.  ההחלטה הסופית בדבר עיצוב ממשק המשתמש יעשה בשיתוף פעולה של הזוכה במכרז זה עם הממונה ברת"א. הזוכה מתחייב לציין באופן בולט בראש דף הבית שלו באתר האינטרנט את השירות  הכולל רכישת פרסומי מידע תעופתי כאמור. 


שעות הפעילות: הזוכה במכרז מתחייב ליתן את השירות הנדרש בחנות המקוונת, במשך 24 שעות ביממה, והכל בהתאם להוראות חוק שעות עבודה ומנוחה, התשי"א- 1951.  הממונה יהיה רשאי לקבוע שעות פעילות שונות, בהתאם לשיקול דעתו. 

3.3
מענה קולי - הזוכה במכרז מתחייב ליתן מענה טלפוני בעברית ובאנגלית לכל פונה, בנוגע  לפרטי המידע התעופתי, לרבות מתן מידע בעניין תעריפי מכירה, סטאטוס רכישה, משלוח, ביצוע רכישה (עסקה טלפונית) וכיו"ב.  הזוכה במכרז יוכל להשאיר פרטי דואר אלקטרוני לפונים ולשוב טלפונית תוך פרק זמן שלא יעלה על 24 שעות. פרטי ההתקשרות למתן מענה קולי כאמור, יצוינו באופן בולט ובהיר, בחנות המקוונת. שעות הפעילות: הזוכה במכרז מתחייב ליתן את שירות המענה הקולי כנדרש לעיל,  לכל הפחות בימים א' – ה', בין השעות 10:00 ועד 18:00, והכל בהתאם להוראות חוק שעות עבודה ומנוחה, תשי"א – 1951.
3.4
חנות פיזית - זוכה במכרז אשר ענה על דרישות סעיף 2.3.1 לעיל, מתחייב ליתן את השירות הנדרש באמצעות חנות פיזית, אותה ציין במסגרת הצעתו. שעות הפעילות: הזוכה במכרז מתחייב ליתן את השירות באמצעות החנות הפיזית כנדרש לעיל,  לכל הפחות בימים א' – ה', בין השעות 10:00 ועד 18:00.  והכול- בהתאם לחוק שעות עבודה ומנוחה, תשי"א – 1951. 

 3.5
אמצעי המשלוח - הזוכה במכרז מתחייב לשלוח את פרסומי המידע שהוזמנו דרך החנות המקוונת ו/או דרך מענה טלפוני, וכן מתחייב לשלוח את פרסומי המידע התעופתי ועדכונים לכל מנוי פטור ומנוי משלם, באחת מהאפשרויות המפורטות להלן: 


3.5.1
משלוח באמצעות דואר (פנים ארצי ובינלאומי), אשר יגיע לרוכש ו/או למנוי משלם ו/או למנוי פטור בתוך שנים עשר (12) ימי עבודה מיום ההזמנה לרוכשים ו/או מיום הגעת העדכונים אליו מבית הדפוס למנויים פטורים ומנויים משלמים. 

         3.5.2
הזוכה במכרז מתחייב לספק לרוכש המבקש לקבל את פרסומי המידע התעופתי שהזמין בדואר רשום/ שליחים/ אקספרס/ אחר- בהתאם לדרישה כאמור, בתמורה לחיוב הלקוח בעלות המשלוח שנדרש על ידו. חיוב הרוכש בגין המשלוח יעשה בהתאם לכל דין, באמצעי גבייה מקובלים  ובאחריותו הבלעדית של הזוכה במכרז. יובהר כי המדינה לא תכסה את הוצאות המשלוח המיוחד והמהיר כאמור לעיל,  אלא רק הוצאות משלוח רגיל. 

     3.5.3 
הזוכה במכרז מתחייב לפתוח, בתוך שבעה (7) ימי עסקים, חשבון בנק ייעודי להכנסות ממכירת המוצרים אודות מכרז זה. כמו כן הזוכה מתחייב להגדיר הוראת העברה בלתי חוזרת לחשבון בנק של משרד התחבורה אחת לחודש,  בסוף כל חודש קלנדרי, כאשר במועד זה יעביר הזוכה לחשבון הבנק הייעודי של משרד התחבורה כאמור את הסכומים שגבה ממנויים משלמים וכן מרוכשים אקראיים עבור הפרסומים שמכר, בהתאם לתעריפים המוגדרים במכרז זה. נתוני חשבון הבנק של משרד התחבורה יועברו לזוכה על ידי חשב רת"א במסמך בכתב, לאחר מתן ההודעה בדבר זכייה במכרז.  

 3.6
אמצעי תשלום –  



3.6.1
רכישה באמצעות חנות מקוונת - תיעשה באמצעות כרטיסי אשראי.

                           3.6.2   
רכישה טלפונית – הזוכה במכרז מתחייב לאפשר רכישה באמצעות מענה קולי כמפורט בס' 3.3,  לכל סוגי כרטיסי האשראי.  

3.6.3 
רכישה באמצעות חנות פיזית - זוכה במכרז אשר עמד בתנאי הסף המפורטים במכרז זה,  מתחייב לספק את השירות הנדרש באמצעות מכירה בחנות פיזית, כהגדרתה לעיל. 

3.6.4
לרוכש תומצא קבלה כחוק.  

3.6.5
תשלום בשיק יעשה לפי בחירת הזוכה במכרז ועל אחריותו בלבד. 

3.7.
מדיניות מכירת מוצרים ומדיניות החזרתם – 

3.7.1
הזוכה במכרז מתחייב לפעול בהתאם למדיניות ביטולי עסקאות והחזרת מוצרים (להלן "מדיניות החזרה"), בהתאם לחוק הגנת הצרכן והנחיות הממונה ובלבד שהיא תואמת את הדין. יובהר כי, מדיניות ביטולי עסקאות והחזרת מוצרים תתבסס, באישור הממונה, על המדיניות הקיימת אצל הזוכה בזמן הזכייה ובלבד שהיא תואמת את חוק הגנת הצרכן וכל דין רלבנטי אחר. במידה ומדיניות ההחזרה לא מקובלת על הממונה, יהיה על הזוכה במכרז לקבוע מדיניות החזרה ייעודית, לפרסומי מידע תעופתי, בשיתוף פעולה מול הממונה ובכפוף לחוק הגנת הצרכן וכל דין.  

3.8
מלאי – 









                       3.8.1
הזוכה במכרז מתחייב להחזיק ברשותו מלאי אוגדנים, חוצצים, דברי מלל ומפות, 


בכמות מספקת למחזור המכירות השנתי או החצי-  שנתי הצפוי, שייקבע על פי נתוני שנים קודמות, בתיאום עם הממונה. 






        


3.8.2
באחריות רת"א לשלוח אל הזוכה (לכתובת שיבקש) את פרסומי המידע התעופתי במלואם, הן פריטים בודדים והן עדכונים (דברי מלל ארוזים כחבילות דפוס, מפות, תרשימים). משלוח פרסומי המידע התעופתי ובכלל זה המפות והתרשימים התעופתיים, ייעשה באמצעות החברה שמבצעת עבור רת"א כזכיין  (במכרז אחר) את ההפקה, ההדפסה וההוצאה לאור של המידע התעופתי.  

3.8.3
הזוכה במכרז מתחייב כי כל מלאי שיישלח אליו -  ייספר,  והוא יחתום על כמות המלאי שקיבל בפועל וישמור עותק מתעודת המשלוח החתומה אצלו לכל אורך תקופת ההתקשרות.

3.8.4
יובהר כי באחריות הזוכה במכרז, להודיע לממונה, כחודש (30 ימים) מראש, שיש לחדש את מלאי פרסומי המידע התעופתי,  לרבות:  אוגדנים, חוצצים, עדכונים, וכדומה. כמו כן באחריות הזוכה במכרז להציע כמות נדרשת להשלמת המלאי מהפריט הנדרש.   

3.9
הקמה וניהול מאגר מנויים – 

3.9.1
הזוכה במכרז מתחייב להקים ולנהל מאגר מנויים לפמ"ת ול- AIP, אשר יכלול את רשימת המנויים (פטורים ומשלמים) הקיימת בידי רת"א ואשר יתווספו לו  כל המנויים שיבקשו להצטרף, בין אם  כמנוי פטור או משלם, במהלך תקופת ההתקשרות.                 
3.9.2
מאגר המנויים יהיה מאגר ממוחשב, אשר יאפשר פעולות של עדכון בסיס הנתונים (פרטי המנויים – שם, ופרטים להתקשרות: כתובת, דוא"ל, טלפון וכדומה), הוספת מנוי חדש, מחיקת מנוי, יצירת דו"חות מצב של כל המנויים בבסיס הנתונים, וכן סטאטוס משלוחים לכל מנוי הן של אוגדן מלא, הן של פריטים בודדים והן של עדכונים. בסיס הנתונים יאפשר ביצוע שאילתות חיפוש על סמך שם המנוי (לפמ"ת או AIP) ו/או שם מדינה ו/או שם ארגון ו/או שם תאגיד/רוכש. רת"א תהא רשאית לדרוש הוספת פעולות נוספות (שאילתות) על בסיס הנתונים, לשם ייעול מעקב סטטיסטי אחרי המנויים, בתיאום עם הזוכה. 

3.9.3
בסיום שנת המנוי הראשונה - הזוכה במכרז מתחייב ליצור קשר עם כלל המנויים במאגר המנויים כאמור לעיל, על מנת לברר האם ברצונם להמשיך את המנוי עבור שנת מנוי חדשה. 


"יצירת קשר"  לעניין סעיף זה, פירושה -  באמצעות שיחה טלפונית/  פקס / דוא"ל/ מכתב, המודיע על סיום שנת המנוי והמציין את האפשרות להארכת המנוי, לרבות ציון התעריף, ופרטי התקשרות עם הזוכה  לשם חידוש המנוי. התחייבות זו תחול על הזוכה מידי שנה, פרק זמן של חודש (30 ימים) לפני סיום שנת המנוי החולפת, לכל המאוחר.

3.10
דיווחים שוטפים – 
     הזוכה במכרז יעביר לרת"א קובץ (בפורמט Access/Excel) המכיל סיכום של מאגר המנויים העדכני, תשלומים, מצב המנוי, וכל מידע אחר הקשור בביצוע השירות הנדרש, בכל עת שיידרש לכך ע"י הממונה.

4.
הגבייה מהרוכש






                                     

4.1
הזוכה במכרז מתחייב לאפשר לכל רוכש לבצע את הרכישה באמצעי התשלום בהתאם לסוג הרכישה, והכל כמפורט בסעיפים 3.2-3.6 לעיל.  
4.2 הזוכה במכרז יגבה מהרוכשים עבור כל אחד מפריטי פרסומי המידע התעופתי, את התעריפים המפורטים בנספח ג', בהתאם למוצר הנרכש. 



4.3 יודגש, שרת"א רשאית, בכל עת, להוסיף פריטי פרסומי מידע תעופתי נוספים, לאלו המפורטים בנספח ג'. 
4.4 עוד יודגש, שרת"א רשאית, בכל עת, לשנות את התעריפים המפורטים בנספח ג', בהתאם לשיקול דעתה.  
4.5 הזוכה במכרז מתחייב לגבות מהרוכשים את התעריפים בהתאם לתעריפים בנספח ג' כפי שמעודכנים במועד ביצוע הרכישה, ולהעבירם לחשבון בנק ייעודי לטובת המדינה אחת לחודש, במלואם. 

4.6 הזוכה במכרז רשאי להגיש לרת"א הצעת מחיר שתגלם בתוכה את ההוצאות הנלוות למתן השירות בדבר ניהול, שיווק, פרסום והפצה של פרסומי המידע התעופתי, הן באמצעות החנות המקוונת והן באמצעות החנות הפיזית ולרבות: שכרם של העובדים הנדרשים לשם ביצוע השירות, הוצאות יחסיות בגין עלות האחזקה של החנויות, וכיוצא בזה. יש לפרט לעניין זה בהצעת המחיר את הסכומים הנדרשים, תוך תשומת לב לעובדה שרת"א מהווה רק חלק מהעבודה הנעשית בחנות המקוונת והפיזית, ולא את כולה. 
4.7 תשומת הלב כי הסכום שישולם מרת"א לידי הזוכה יהיה חודשי.
4.8 תשומת הלב כי הזוכה במכרז יקבל מרת"א את סכומי המשלוח של פרסומי המידע התעופתי, באמצעות דואר ישראל, בדואר רגיל, בחזרה במלואם, בכפוף להוכחת הסכומים באמצעות חשבוניות וקבלות מדואר ישראל, מדי חודש בחודשו,  לאחר קבלת אישור הממונה ברת"א על החשבונית/ קבלה.  יובהר לעניין זה כי במידה ורוכש מבקש משלוח בדרך שונה שאינה בגדר דואר רגיל (רשום/ שליחים/ אקספרס) או באמצעות חברת שליחויות שאינה דואר ישראל – עלות משלוח מיוחד כאמור נדרש  הזוכה לגבות במישרין מהרוכש, ורת"א לא תשיב לזוכה עלות של משלוח מיוחד ומהיר כאמור.
4.9 יובהר בזאת כי הסכום שיגבה מהרוכש כתעריף הנדרש בגין הפרסום לפי נספח ג'  במכרז   -  יהיה אחיד וארצי, ולא יהיו עליו הנחות. כמו כן,  הסכום הנוסף שיגבה הזוכה מהרוכש בגין עלויות משלוח מיוחדות  – יהיה גם כן אחיד,  ארצי וללא הנחות. 
4.10 אופן ניהול ההכנסות ממכירת מוצרי פמ"ת:
(א)   הכנסות במזומן- כל ההכנסות במזומן ממכירת מוצרי פמ"ת יופקדו לחשבון הייעודי של משרד התחבורה אחת לחודש, בהתאם להנחייה מאת חשב רת"א לזוכה אודות פרטי החשבון הייעודי, בהודעה בכתב לאחר הזכייה. 

(ב)  הכנסות בכרטיס אשראי – הזוכה מתחייב להסדיר מנגנון גבייה בכרטיס אשראי עבור מוצרי פמ"ת         כאשר כל הגבייה בכרטיס אשראי תועבר ישירות מחברת כרטיסי האשראי לחשבון הבנק הייעודי המפורט לעיל.  יובהר כי רת"א תיחשב ספק נפרד לצורך הגבייה באשראי עבור פרסומי המידע התעופתי בלבד, אצל ספקי כרטיסי האשראי.

5. התחשבנות עם הזוכה:

5.1  הזוכה מתחייב לספק  את כל השירותים המפורטים במכרז זה לרבות ומבלי לגרוע מכלליות האמור: ניהול שיווק, הפצה, פרסום, דיוור ומשלוח של פרסומי מידע תעופתי, לכל רוכש, לרבות מנוי משלם ומנוי פטור, כהגדרתם במכרז, בין באמצעות חנות פיזית או מקוונת.

5.2 כל עלויות הדיוור שאושרו על ידי רת"א (לא כולל משלוח מהיר ומיוחד באמצעות דואר רשום/ שליחים/ אקספרס וכדומה) שבוצעו באמצעות דואר רגיל ע"י דואר ישראל ובכפוף להוכחתם באמצעות קבלות/ חשבוניות בחתימת רשות הדואר -  ישולמו  לזוכה כנגד הצגת חשבוניות (מקור או עותק נאמן למקור) שיוצגו לממונה ברת"א וכן הצהרה חתומה על ידי הזוכה על פיה חשבוניות אלה כוללות משלוחים בדואר ישראל (באמצעות דואר רגיל) עבור פרסום מידע תעופתי מכוח מכרז זה, בלבד.  תשלום בפועל יבוצע רק לאחר קבלת אישור הן מהממונה והן מהחשב ברת"א. 

5.3  עלויות משלוח מיוחד, כהגדרתו במסמכי מכרז זה, יגבה הזוכה במישרין מהרוכש ורת"א לא תשיב עלויות משלוח דואר מהיר / מיוחד אלא רגיל בלבד. 

5.4 כל הכנסות הזוכה כתוצאה ממכירת מוצרי מידע תעופתי יועברו לחשבון הייעודי בהתאם למפורט בסעיף 3.5.3 לעיל. פרטי החשבון הייעודי יועברו לזוכה על ידי חשב רת"א במסמך כתוב לאחר קבלת ההודעה על הזכייה. 
5.5 עם ביצוע ההעברה, יעביר הזוכה  לרת"א פירוט של כל המוצרים שנמכרו לרבות התעריף שנגבה מהלקוח. 
5.6 אחת לחודש, יגיש הזוכה  לרת"א את החשבון החודשי בהתאם להצעת המחיר שהוגשה במכרז זה ובצירוף דרישת השבה של עלויות המשלוח בדואר רגיל באמצעות דואר ישראל בלבד בצירוף חשבוניות ו/או הוכחות בדבר משלוח בפועל.
6.
הצעת מחיר, תמורה, התחשבנות ותנאי תשלום


הצעת מחיר

6.1  
 המציע יגיש הצעת מחיר מפורטת, על גבי טופס הצעת המחיר שבנספח א'.

6.2
הצעת המחיר המפורטת בנספח א' כאמור תכלול את כל העלויות וההוצאות הכרוכות במתן השירות הנדרש במכרז זה, לרבות: שכר עבודה, עלות אחזקה יחסיות של חנות מקוונת ופיזית, עלויות ביטוח יחסיות וכיו"ב. התשלום מרת"א לזוכה  –  יהיה על בסיס חודשי. בנוסף, הזוכה יקבל בצורה של השבת - התשלום מרת"א את עלויות המשלוח בדואר רגיל דרך חברת דואר ישראל בע"מ בלבד של כל פרסומי המידע התעופתי ששלח לרוכשים, בכפוף להוכחת העלויות באמצעות חשבוניות / קבלות מחברת דואר ישראל בע"מ. תוקף הצעת המחיר -  יהיה למשך 120 יום מהיום האחרון להגשת ההצעות למכרז.

6.3     הצעת המחיר תכלול את כל הוצאות המציע לקיום התחייבויותיו בהתאם למכרז זה, לרבות:  הקמת 

          חנות מקוונת, הפצה למנויים משלמים ולמנויים פטורים, הפצה לרוכשים,  הקמת ותפעול מענה טלפוני, 

          הקמה וטיפול במאגר מנויים, משלוחים, הוצאות סוציאליות, תקורה, רווח, שכר, מיסים, ביטוחים,   

          וכל הוצאה אחרת מכל סוג שהוא שתידרש מהזוכה במכרז לצורך מתן השירות הנדרש במהלך תקופת 

         ההתקשרות. 

6.4   למען הסר ספק, מובהר בזאת כי הצעת המחיר שהוצעה ע"י המציע, תהיה סופית ולא ישולם לזוכה כל 

        תשלום נוסף מעבר למחירים הנקובים בהצעתו, מלבד תשלום מע"מ כחוק.  

       6.5    מציע שלא יציע את הצעת המחיר, על גבי נספח א', באופן המפורט לעיל -  הצעתו תיפסל על הסף.

תמורה, התחשבנות  ותנאי תשלום

6.6   התמורה וההתחשבנות המגיעה לזוכה במכרז עבור ביצוע השירות הנדרש, תשולם לזוכה כמפורט להלן; 

(א)  השבת  עלויות דיוור  - התשלום בגין עלויות דיוור בפועל יועבר לזוכה, לאחר אישור הממונה והחשב ברת"א לחשבוניות בחתימת רשות הדואר, המעידות על דיוור פרסומי המידע התעופתי לרוכשים ולמנויים בדואר רגיל, באמצעות דואר ישראל בלבד, בתוך 15 ימי עסקים, מדי חודש בחודשו. פרסומים שנשלחו בדואר מהיר ומיוחד, כמשמעו במכרז זה-   יידרש הזוכה לגבות  מן הרוכש.   רת"א לא תשיב לזוכה עלויות דואר מהיר / מיוחד,  אלא רגיל בלבד. 

(ב)   חשבון חודשי – התשלום בגובה הצעת המחיר שהוגשה על ידי הזוכה, יועבר לזוכה, לאחר אישור הממונה וחשב רת"א, בהתאם למועדי תשלומים ממשלתיים כמפורט בהוראת תכ"ם 1.4.3 "מועדי תשלום" של החשב הכללי, בהתאם לעדכונה מזמן לזמן.  התמורה כמפורט בסעיף זה  בלבד, תוצמד בהתאם למפורט בהוראת התכ"ם מספר 7.17.2 "כללי הצמדה" של החשב הכללי, בהתאם לעדכונה מזמן לזמן. 

7.
סעיף הזכויות 

יובהר כי, הזכייה במכרז זה לא מקנה לזוכה במכרז כל חלק בביצוע עריכת פרסומי המידע התעופתי, הוצאתם לאור, הדפסתם וכיו"ב.
8.
הסכם התקשרות

8.1
 
מציע שיזכה במכרז זה מתחייב לחתום, בתוך 10 ימי עבודה מיום שיתבקש לעשות כך  ע"י המשרד, על חוזה התקשרות. 

8.2


יובהר , כי במקרה של אי חתימה של הזוכה במכרז על חוזה התקשרות או אי צירוף המסמכים הנדרשים לחוזה ההתקשרות ובכלל זה כתב - ערבות ואישור בדבר קיומה של  פוליסת הביטוח הנדרשת,  בתוך פרק הזמן הנקוב או בתוך פרק זמן ארוך יותר,  אם וכפי שיקבע המשרד, יהיה המשרד רשאי לחלט  את  הערבות  הנדרשת  כמפורט  בסעיף 14 א', תוך  שמירה  על  זכויות  המשרד  על  פי  כל  דין.   כמו  כן,   במקרה  שכזה  יהיה  המשרד  רשאי  להתקשר  עם  מציע  שהצעתו  דורגה  שנייה  ולאחר  שהוכרז  ככשיר  שני ולאחר  שהוכרז  ככשיר  שלישי.  לחילופין  יהיה  המשרד  רשאי  לנקוט  בכל  צעד  על  פי  כל  דין.  

9.
תקופת ההתקשרות
9.1
תקופת ההתקשרות עם הזוכה  במכרז תהיה למשך שנה מיום חתימת חוזה ההתקשרות (להלן: "תקופת ההתקשרות"); מועד חתימת החוזה – ייחשב מיום חתימת חשב רת"א על החוזה. 

9.2
רת"א תהא רשאית להאריך את תקופת ההתקשרות כל שנה בעד שנה נוספת ובסך הכל לתקופת הארכה שלא תעלה על ארבע שנים נוספות. (להלן – "תקופת האופציה") ובסה"כ – לא יותר מ -   5 שנים רצופות. 

9.3
אופציה זו תמומש לפי שיקול דעתו הבלעדי של המשרד בהודעה בכתב מאת מנהל הרשות וחשב הרשות אל הזוכה 30 יום לפני פקיעת ההתקשרות הקיימת. 
9.4
הארכת תקופת ההתקשרות טעונה אישור ועדת המכרזים. 

9.5  רת"א רשאית להפסיק את ההתקשרות עם הזוכה בתוך 60 (שישים) ימים  ממתן הודעה בכתב על הפסקתה ולפי שיקול דעתה הבלעדי של הרשות, והזוכה לא יהיה זכאי לכל פיצוי בגין הפסקת ההתקשרות כאמור לעיל. 
10.
תנאים כלליים

10.1

רת"א אינה מתחייבת לקבל את ההצעה הזולה ביותר או כל הצעה שהיא.

10.2
למען הסר ספק,  אין לראות במכרז זה התחייבות של רת"א למסירת עבודה כלשהי לזוכה שייבחר.

10.3
רת"א שומרת לעצמה את הזכות לראיין את המציעים ו/או לבקר במקום ביצוע העבודה אשר יוצע בהצעתם.   

10.4
רת"א שומרת לעצמה את הזכות לבטל את המכרז.

10.5 
רת"א שומרת על זכותה לבחור זוכה (כשיר) שני במכרז, לביצוע הפצה של פרסומי מידע תעופתי וניהול מאגר מנויי הפמ"ת של רשות התעופה האזרחית.
11.

לוחות זמנים
11.1

מכרז זה פורסם ביום 26.12.2013

11.2
הצעות יש להגיש לתיבת המכרזים במשרדי רשות התעופה האזרחית, בית גולן, רחוב גולן, קריית שדה התעופה ((Air Port City קומה 1  (במסדרון הקומה, ליד המעליות), עד ליום 19.1.2014 בשעה 12.00 לכל המאוחר.  ועדת המכרזים רשאית בהתאם לשיקול דעתה הבלעדי להאריך את המועד להגשת הצעות בהחלטה כתובה אשר תועבר לכל זוכה אשר הגיש הצעה עד לאותו מועד ובפרסום באתר האינטרנט של רת"א ושל מינהל הרכש. 

11.3
שאלות הבהרה ניתן להגיש למר מור אשל – מנהל היחידה לפרסומי מידע תעופתי ברשות התעופה האזרחית, באמצעות  דואר אלקטרוני: eshelm@mot.gov.il  עד ליום 6.1.2014 בשעה 12.00 לכל המאוחר.  ועדת המכרזים רשאית בהתאם לשיקול דעתה הבלעדי להאריך את המועד להגשת שאלות הבהרה בהחלטה כתובה אשר תועבר לכל זוכה אשר הגיש הצעה עד לאותו מועד ובפרסום באתר האינטרנט של רת"א ושל מינהל הרכש. 

11.4 
על השואל לוודא קבלת שאלת ההבהרה באמצעות טל' מס': 03-9774612  (יש לשוחח עם הגב' מאיה אלטמן) עד 2 ימי עבודה לכל היותר לאחר העברת השאלה למר אשל בדוא"ל. 

11.5 
רת"א תשיב לשאלות ההבהרה עד ליום 12.1.2014 ותפרסם אותם הן לכל השואלים בדיוור ישיר (בדוא"ל) והן באמצעות פרסום באתר האינטרנט של רת"א ושל מינהל הרכש. 

11.6
תשובת רת"א לשאלות ההבהרה תהווה חלק ממסמכי המכרז ותחייב את כלל המציעים. 

11.7
רת"א תפתח את תיבת ההצעות  ביום 19.1.2014 בשעה 12.00 או במועד מאוחר יותר, אם ניתנה על כך החלטה של ועדת המכרזים בכתב ופורסמה הן לכל מי שהגיש שאלות הבהרה כאמור בסעיפים 11.3 ו- 11.4 לעיל, והן לכל הציבור באמצעות פרסום באתר האינטרנט של רת"א ושל מינהל הרכש. 

11.8
רת"א תודיע על זוכה במכרז לאחר דיון בוועדת המכרזים בתוך פרק זמן סביר מיום פתיחת תיבת ההצעות. 

11.9
הזוכה במכרז יחתום על הסכם התקשרות בתוך 10 ימי עבודה מיום שרת"א תבקש זאת ממנו בכתב. 

11.10
הזוכה במכרז מתחייב לבצע את השירות הנדרש כמפורט במסמכי מכרז זה בכלל, וכמפורט בסעיף 3 במסמכי מכרז זה בפרט, מיד עם החתימה על הסכם ההתקשרות, למעט השירותים המפורטים מטה אשר יבוצעו בהתאם ללוח הזמנים המפורט להלן:   
11.10.1
    בניית/הקמת חנות מקוונת, כנדרש בסעיף 3.2 לעיל -  בתוך ארבעה (4) שבועות מיום החתימה על חוזה ההתקשרות.



11.10.2       
הקמה וניהול מאגר מנויים, כנדרש בסעיף 3.9 לעיל -  בתוך שלושה (3) שבועות מיום החתימה על חוזה ההתקשרות.

11.11


אי עמידה בלוחות הזמנים כאמור, תהווה הפרה יסודית של ההתקשרות עם הזוכה במכרז. 

11.12

רת"א תהא רשאית לחלט את הערבות שהופקדה לטובתה, במקרה בו הזוכה אינו עומד בהתחייבויותיו כאמור.

12.
אמות מידה 
שלב א'  - בשלב זה תיבדק עמידתם של המציעים בתנאי הסף. מציע העומד בכל תנאי הסף יוגדר להלן "מציע כשיר". מציע שלא יעמוד בתנאי סף ייפסל והצעתו לא תיבדק.
שלב ב'  - בשלב זה תיבדק עמידתו של כל מציע כשיר בהתאם לאמות המידה המפורטות בטבלה להלן (מתוך 100% ניקוד מרבי לכל הצעה).


12.1
משתני איכות- 40 אחוזים: 
	סעיף
	מדרג
	ניקוד

	חנות פיזית, כהגדרתה בסעיף ההגדרות, הממוקמת ברדיוס מסוים  מאחד משדות התעופה הבאים:   חיפה, הרצליה, שדה דב
	עד 5 ק"מ 
	5 נק'

	
	עד 10 ק"מ 
	2 נק'

	מספר שנות ניסיון, של המציע, בהפעלת חנות מקוונת למוצרי תעופה ו\או מוצרי עזר לטייס
	עד שנתיים
	1 נק'

	
	שנתיים עד שלוש שנים
	5 נק'

	
	יותר משלוש שנים
	8 נק'

	מספר שנות ניסיון, של המציע, בהפעלת חנות פיזית למוצרי תעופה ו/או למוצרי עזר לטייס
	עד שנתיים
	1 נק'

	
	שנתיים עד שלוש שנים
	5 נק'

	
	יותר משלוש שנים
	8 נק'

	מציע בעל אתר אינטרנט אשר יש בו ממשק נוח להפעלה, אתר קל להתמצאות, בטכנולוגיה מתקדמת, בדומה לאתרי תעופה ומוצרי עזר לטיס אחרים בעולם, לשביעות רצון הממונה.
	
	2 נק'

	מספר סניפים של חנויות פיזיות, כהגדרתן בסעיף ההגדרות (חנות אחת – הכרחי כחלק מתנאי הסף;   סניפים נוספים- קיימים או שהספק מתחייב להקימם) 
	שני סניפים
	3 נק'

	
	שלושה סניפים או יותר
	4 נק'

	מספר שנות ניסיון בניהול מאגר מנויים, כמפורט בסעיף 3.9
	עד שנה


	1 נק'

	
	שנתיים עד שלוש שנים
	5 נק'

	
	מעל שלוש שנים
	8 נק'

	מציע אשר יספק המלצות מלקוחות קיימים או תוצאות סקר לקוחות (שבוצעו או נאספו החל מתאריך 1.1.2012 ואילך), המוכיחות כי הצטיין בהפעלת חנות מקוונת או פיזית, למכירה והפצה של ספרים ו/או מוצרי תעופה ו/או מוצרי עזר לטייס 
	עד 10 המלצות או סקר שכלל עד 30 משתמשים
	2 נק'

	
	מעל 10 המלצות או סקר שכלל מעל 30 משתמשים
	5 נק'

	סה"כ
	
	40 אחוזים (לכל היותר 40 נקודות)  


12.2 משתני כמות (הצעת מחיר) - 60 אחוזים:

ההצעות ינוקדו באופן יחסי, כך שהצעת המחיר הנמוכה ביותר תקבל את מלוא הניקוד ויתר הצעות המחיר ינוקדו יחסית אליה. 

13.
מידע וסודיות

13.1
הזוכה מתחייב לשמירת סודיות; לא להעביר, להודיע, למסור, או להביא לידיעת כל אדם, כל ידיעה שתגיע אליו בקשר עם ביצוע העבודה נשוא מכרז זה, לפניה או לאחר מכן, אלא אם הדבר הכרחי לביצוע העבודה ולאחר קבלת אישור מפורש מהממונה.

13.2
הזוכה מתחייב לגרום לכך שהסודיות כאמור תשמר גם ע"י עובדיו, יועציו, סוכניו וכל המועסקים על-ידו.

13.3
כל המידע שיגיע לזוכה במכרז זה במסגרת ביצוע העבודות נשוא מכרז זה, לרבות המדיה האופטית המכילה את המפות השרטוטים והתרשימים, התוצרים והתפוקות, הדו"חות, המפות והתרשימים, המדיה, הדיסקים, הדיסק- און- קי,  דפי המלל, המסמכים והנתונים (להלן: "המידע"), יהיה בבעלותה המלאה והבלעדית של רשות התעופה האזרחית ובבעלותה בלבד,  והזוכה לא יהיה רשאי להעביר את המידע כולו או חלקו לגורם אחר, או לעשות בו כל שימוש מעבר לשימוש הנחוץ לשם ביצוע העבודות נשוא מכרז זה.

13.4
במועד סיום ההתקשרות או בהפסקתה, יעביר הזוכה לממונה את המידע שנמצא בידו הן בעותקים קשיחים והן על גבי מדיה אופטית,  בטווח זמן שייקבע על-ידי הממונה,  תוך הבטחת רציפות הפעילות.

14.
מסמכים אשר יש לצרף להצעה


את ההצעות יש להגיש באופן הכולל את המפורט להלן: 
14.1
פרופיל המציע:  פרופיל המציע וכן תעודת רישום ברשם החברות כדין, כנדרש בסעיף 2.1 לעיל או לחלופין תעודת עוסק מורשה. במקרה של חברה בלבד -   המציע יצרף נסח עדכני מאתר האינטרנט של רשם החברות במשרד המשפטים.  אם יוברר כי החברה מפרה חוק- המציע ייפסל.
14.2
אישור תקף מאת עו"ד לעניין מורשי החתימה -  במציע במקרה של תאגיד. 
14.3
אישורים תקפים הנדרשים על – פי חוק עסקאות בגופים ציבוריים, התשל"ו-1976, לרבות תצהיר מאושר ע"י עורך דין לעניין העסקת עובדים זרים כדין ותשלום שכר מינימום אצל  המציע; וכן אישור פקיד שומה או רואה חשבון לעניין ניהול ספרי חשבונות כחוק, בהתאם לפקודת מס הכנסה, תקף למועד הגשת ההצעה, כדוגמת נספח ב'.

14.4      הצעת מחיר מלאה בנוסח נספח א', כנדרש בסעיף 6 לעיל. 
14.5
ערבות לקיום תנאי המכרז וההצעה כנדרש בסעיף 14א להלן.

14.6
התחייבות לרכישת ביטוח -  בהתאם לדרישות המפורטות בנספח ד' ובהתאם לאמור בסעיף 16 למסמכי המכרז. 

14.7
אישור ותצהיר לעניין היות המציע עסק בשליטת אישה (אם רלוונטי),  כמפורט בסעיף 21 להלן.

14.8
מציע אשר עומד בתנאי הסף שבסעיף 2.3.1-  יציג פירוט אודות החנות הפיזית שברשות המציע, לרבות מיקומה הגיאוגרפי המדויק, הממכר העיקרי המבוצע בה, ומשך הזמן שהיא קיימת במתכונתה הנוכחית, והכל כנדרש בתנאי הסף שבס' 2.3.1, ולצורך ניקוד ההצעה כמפורט בסעיף 12 לעיל.  כמו כן יפרט אודות מס' הסניפים הקיימים לחנות הפיזית הנדרשת עפ"י סעיף ההגדרות ו/או מספר הסניפים שביכולתו להקים – היכן ובתוך כמה זמן עתיד להקימם, אם בכלל.  

14.9
מציע אשר עומד בתנאי הסף שבסעיף 2.3.2 -    יציג פירוט אודות החנות המקוונת שברשות המציע, לרבות כתובת אתר האינטרנט של החנות המקוונת, ופירוט אודות הממכר העיקרי המבוצע בה, ומשך הזמן שהיא קיימת במתכונתה הנוכחית, והכל לצורך הוכחת עמידה בתנאי הסף שבס' 2.3.2.  לצורך ניקוד ההצעה כמפורט בסעיף 12 לעיל יפרט המציע בנוסף את מס' שנות הניסיון של החנות המקוונת, היקף המכירות וההפצה השנתי.  אם אין ברשותו חנות מקוונת – יציג בתוך כמה זמן וכיצד יקים חנות כאמור. 

14.10
אתר אינטרנט:  פירוט אודות אתר האינטרנט של המציע, לרבות תקופת פעילותו. 

14.11
מענה קולי: פירוט אודות מערך מענה קולי (שירות לקוחות) ברשות המציע הנותן מענה בהתאם לשעות הפעילות הנדרשות במכרז, כמפורט בס' 3.3 לעיל. 

14.12
מתודולוגיה: יש לפרט במסמך כיצד מתכוון המציע ליתן את השירות הנדרש, לרבות כל אחד מהשירותים המפורטים בסעיף 3 לעיל, ובכלל זה תיאור של החנות הפיזית, סניפים – אם יש,  החנות המקוונת- אם יש,  ואם אין- מתי וכיצד בכוונתו להקימה,  ניהול מאגר מנויים, וכיו"ב.  

14.13
המלצות: המציע יצרף רשימת ממליצים והמלצות בכתב אודותיו.

4.14
המשרד רשאי לדרוש מכל מציע להגיש מסמכים נוספים לבחינת עמידות המציע בתנאי הסף  ולבחינת כשירותו ליתן את השירות נשוא מכרז זה.

אי הענות המציע לדרישת המשרד כאמור, תוך פרק הזמן אותו תקצוב ועדת המכרזים, תביא לבחינת ההצעה על צרופותיה כפי שהוגשה ואי צירוף מסמכים להוכחת עמידות בתנאי הסף תביא אף לפסילת ההצעה.   

14א.
ערבות
א.
ערבות לקיום תנאי ההצעה והמכרז
המציע יצרף להצעתו ערבות אוטונומית ובלתי מותנית מבנק, או מחברת ביטוח המאושרת ע"י החשב הכללי במשרד האוצר, לזכות: מדינת ישראל /ממשלת ישראל/  משרד התחבורה/ רשות התעופה האזרחית, לשם קיום תנאי המכרז וההצעה, על סך 10,000₪ (עשרת אלפים שקלים חדשים) צמודה למדד המחירים לצרכן. 
 

תוקף הערבות יהיה עד למועד בו ייקבע הזוכה במכרז. 

על גבי הערבות ירשם כי היא ניתנת "בקשר למכרז מספר 20/2013: מכרז לשם ביצוע עבודות עבור רשות התעופה האזרחית מסוג:  ניהול שיווק והפצה של פרסומי מידע תעופתי וניהול מאגר מנויים". 

ערבות זו תוחזר למציעים פרט לזוכה במכרז, לאחר סיום הליכי המכרז.

משרד התחבורה יהיה רשאי לחלט ערבות זו, במקרה בו הזוכה חזר בו מהצעתו, כולה או חלקה או שהוא אינו עומד בהתחייבויותיו לפי מסמכי המכרז.

ערבות זו תוחזר לזוכה במכרז במועד ההתקשרות בחוזה עמו ולאחר שהפקיד את הערבות המפורטת בסעיף 14א (ב) שלהלן.

ערבות זו תפקע מאליה ותוחזר ליתר המציעים במכרז, שלא זכו, בתום הליכי המכרז. 


ב. 
ערבות ביצוע לחוזה


להבטחת ביצוע התחייבויותיו יפקיד הזוכה במכרז בידי המשרד, במעמד חתימת החוזה, ערבות אוטונומית בלתי מותנית וצמודה למדד המחירים לצרכן, מבנק, או מחברת ביטוח המאושרת ע"י החשב הכללי במשרד האוצר, לזכות מדינת ישראל – משרד התחבורה, על סך 40,000  ₪ (ארבעים אלף שקלים חדשים).  

ערבות זו תעמוד בתוקף למשך כל תקופת ההתקשרות ועד 90 יום לאחר תום תקופת ההתקשרות, לשם הבטחת ביצוען המלא של כל התחייבויותיו של הזוכה לביצוע העבודה על פי מכרז זה. 


המשרד יהיה רשאי לחלט את הערבות אם הזוכה במכרז לא קיים את התחייבויותיו 
לפי החוזה שבינו לבין ממשלת ישראל, כולן או מקצתן, או אם הממשלה הוציאה סכומים שהזוכה חב בהם לפי החוזה כאמור.

15.
זכויות קניין
15.1
העבודה שתבוצע במסגרת מכרז זה ותוצאותיה, לרבות ומבלי לגרוע מכלליות האמור:  מאגר המנויים, אוגדנים, כריכות, דברי מלל מודפסים, מפות, תרשימים ותוצרי הביניים - הן רכושה הבלעדי של מדינת ישראל.
15.2
הזוכה לא יהיה רשאי להשתמש בחומר שהועבר אליו במסגרת העבודה נשוא מכרז זה ו/או שהוכן על ידו לצורכי ביצוע העבודה לצרכיו הפנימיים או לצורכי עבודות אחרות, אלא באישור מראש ובכתב של הממונה.

15.3
הזוכה ימסור לממונה דיווח מלא אודות מאגר המידע של המנויים, סיכומי ביניים על מכירה והפצה, סיכומי תשלומים, לפי דרישת הממונה בתוך 14 יום ממועד הדרישה.
16.
ביטוח 
16.1
הזוכה במכרז בביצוע עבודות שירותי הפצה של פרסומי מידע תעופתי וניהול מאגר מנויים מתחייב 

בזאת, לבצע ולקיים את הביטוח המפורט בזה לטובתו ולטובת מדינת ישראל/ממשלת ישראל/ משרד 

התחבורה והבטיחות בדרכים/ רשות התעופה האזרחית, כולל כל הכיסויים והתנאים הנדרשים כאשר 

גבולות האחריות לא יפחתו מהמצוין להלן:

ביטוח אחריות מקצועית
1. הזוכה  יבטח את אחריותו בגין פעילותו בביטוח אחריות מקצועית.

2. הפוליסה תכסה כל נזק מהפרת חובה מקצועית של הזוכה אשר אירע כתוצאה  ממעשה, רשלנות, לרבות מחדל, טעות או השמטה, מצג בלתי נכון או הצהרה רשלנית שנעשו בתום לב, בכל הקשור  לאספקת שירותי הפצה של פרסומי מידע תעופתי וניהול מאגר מנויים של רשות תעופה אזרחית, בהתאם להסכם עם מדינת ישראל - משרד התחבורה והבטיחות בדרכים. 

3. הביטוח יורחב לשפות את מדינת ישראל - משרד התחבורה והבטיחות בדרכים ככל שתחשב אחראית למעשי ו /או מחדלי הזוכה. 

4. גבול האחריות לא יפחת מסך 250,000  (מאתיים וחמישים אלף) דולר ארה"ב למקרה ולתקופה (שנה). 
5. הכיסוי על פי הפוליסה יורחב לכלול את ההרחבות הבאות:

· אי יושר עובדים;

· אובדן מסמכים, לרבות אובדן השימוש ו/או העיכוב;

· אחריות צולבת;

· פרסום אשר משמעותו הוצאת דיבה ו/או לשון הרע;

· הארכת תקופת הגילוי לפחות 6 חודשים.

6. בפוליסת הביטוח יכללו התנאים הבאים:

1. לשם המבוטח יתווספו כמבוטחים  נוספים:  מדינת ישראל - משרד התחבורה והבטיחות בדרכים. 

2. בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב רשות התעופה האזרחית   - משרד התחבורה והבטיחות בדרכים. 

3. המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל - משרד התחבורה והבטיחות בדרכים,  ובלבד שהוויתור לא יחול לטובת אדם שגרם  לנזק מתוך כוונת זדון.                                                            

4. הזוכה יהיה אחראי בלעדית כלפי המבטח לתשלום דמי הביטוח עבור פוליסת הביטוח ולמילוי כל החובות המוטלות על המבוטח על פי תנאי הפוליסה.

5. ההשתתפות העצמית הנקובות בפוליסה תחולנה בלעדית על הזוכה.

6. כל סעיף בפוליסת הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל - משרד התחבורה והבטיחות בדרכים והביטוח הינו  בחזקת  ביטוח ראשוני המזכה במלוא הזכויות על פי הביטוח.

16.2
אישור עריכת ביטוחים בחתימת המבטח על ביצוע  הביטוח יומצא על ידי הזוכה למדינת ישראל  / משרד התחבורה והבטיחות בדרכים /  רשות התעופה האזרחית עד למועד חתימת החוזה.

16.3
הזוכה מתחייב בכל תקופת ההתקשרות החוזית עם מדינת ישראל – משרד התחבורה והבטיחות בדרכים להחזיק בתוקף את פוליסת הביטוח כאמור. 

16.4
הזוכה מתחייב לחדש את הביטוח לכל אורך תקופת ההסכם ולהמציא אישור עריכת ביטוחים חתום על ידי המבטח למשרד התחבורה והבטיחות בדרכים לכל המאוחר שבועיים לפני תום תקופת הביטוח.

16.5
אין בכל האמור בסעיפי הביטוח כדי לפטור את הזוכה מכל חובה החלה על הזוכה על פי כל  דין ועל פי החוזה. 

16.6
אין לפרש את האמור כוויתור מדינת ישראל - משרד התחבורה והבטיחות בדרכים על כל סעד או זכות המוקנים לה על פי הדין ועל פי חוזה ההתקשרות. 

17.
זכות עיון
17.1
ההצעה הזוכה תהייה פתוחה לעיון המשתתפים במכרז, למעט אותם חלקים אשר מהווים לדעת חברי ועדת המכרזים סוד מקצועי ו/או מסחרי. 

17.2
יובהר בזאת כי וועדת המכרזים תהיה מוסמכת להחליט מהו סוד מקצועי ו/או מסחרי בהקשר זה. 

17.3
מציעים המגישים הצעותיהם למכרז זכאים לבקש שחלקים מסוימים מהצעתם יישארו חסויים עקב היותם סוד מקצועי ו/או מסחרי תוך הצגת נימוקים לבקשה.

17.4
בקשת המציע בהקשר זה תידון בוועדת המכרזים והחלטתה בעניין תהיה סופית.

18.
אופן הגשת ההצעה והמועד להגשתה
18.1  
את ההצעה יש להגיש ב-2 עותקים (מקור +עותק) במעטפות סגורות ללא סימני זיהוי של המציע.  

18.2      המעטפה החיצונית תכלול שתי (2) מעטפות פנימיות נפרדות,   כמפורט להלן:

18.2.1    מעטפה מספר 1 – תכלול את כל מסמכי ההצעה, חתומים בכל דף (לרבות המסכי הנלווים המצורפים בהצעה) למעט הצעת המחיר, יובהר כי במקרה בו הצעת המחיר תצורף במעטפה מספר 1 ההצעה תיפסל. 
18.2.2    מעטפה מספר 2- תכלול רק את הצעת המחיר כמפורט בנספח א' למסמכי פניה זו חתומה על ידי המציע. 

18.3 
על המעטפה החיצונית יש לרשום :  הצעה : מכרז פומבי מס' 20/2013: לביצוע עבודות לניהול שיווק והפצה של  פרסומי מידע תעופתי וניהול מאגר מנויים עבור רשות התעופה האזרחית.

18.4 
את ההצעות יש להפקיד בתיבת המכרזים של רשות התעופה האזרחית  לא יאוחר מיום 19.1.2014 שעה 12.00 במשרדי רשות התעופה האזרחית, בית גולן, רחוב גולן, קריית שדה התעופה, בקומה 1- ליד המעליות. הצעה שלא תימצא בתיבת המכרזים  במועד האמור -  תיפסל על הסף.

18.5  
ועדת המכרזים, מטעמים מיוחדים שירשמו, רשאית להאריך את המועד הקבוע להגשת ההצעות בתקופה נוספת. 



 18.6  
הודעה על הארכה כאמור תישלח לכל המציעים אשר הגישו פנייתם כאמור במועד. על המועד החדש יחולו כל ההוראות החלות על המועד המקורי.

19.
קבלת מסמכי המכרז 


במסמכי המכרז ניתן לעיין, ללא תמורה, באתר האינטרנט של רשות התעופה האזרחית שכתובתו: www.caa.gov.il וכן באתר האינטרנט של מינהל הרכש במשרד האוצר שכתובתו: www.mr.gov.il  

20.
שאלות הבהרה
20.1  
שאלות הבהרה ניתן להעביר בכתב בלבד, אל מר מור אשל בדואר אלקטרוני שכתובתו: eshelm@mot.gov.il   לא יאוחר מיום 6.1.2014 בשעה 12.00
20.2
הפנייה תכלול, מעבר לשאלה,  את הפרטים הבאים:  מספר המכרז, שם הספק הפונה, שם איש קשר אצל הספק הפונה, מען הספק,  מספר טלפון רגיל ונייד של איש הקשר וכתובת דואר אלקטרוני- אליהם ניתן לשלוח את התשובה.  

20.3
באחריות מבקש ההבהרות לוודא את הגעת שאלות ההבהרה במועד עם גב' מאיה אלטמן בטלפון מס':   03-9774612  -  2 ימי עבודה לכל המאוחר לאחר הגשת השאלה.

20.4  
לקבלת תשובות שניתנו לשאלות הבהרה במכרז זה, יש לפנות בכתב בלבד אל מר מור אשל. הפנייה תכלול את שם הפונה, מענו, מספר טלפון וכתובת דוא"ל אליהם ניתן לשלוח את התשובה.  

20.5  
תשובות תינתנה בכתב,  באמצעות הדוא"ל  לכל המציעים אשר הגישו פנייתם כאמור בסעיף זה, ללא ציון זהות השואל, במסמך אחד, ותפורסם במקביל באתר האינטרנט של רת"א ושל מינהל הרכש,  לא יאוחר מיום 9.1.2014.     

 20.6  אין המשרד מתחייב לענות לכל שאלה. רק תשובות בכתב לשאלות ההבהרה תחייבנה את רשות התעופה האזרחית.


20.7
תשובות לשאלות הבהרה הינן חלק אינטגרלי ממסמכי המכרז ומחייבות את כל המציעים. 

21.
עידוד נשים בעסקים:
א.
הגדרות:
(1)
"אישור" – אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

*
אם מכהן בעסק נושא משרה שאינו אישה – הוא אינו קרוב של המחזיקה בשליטה.
*
אם שליש מהדירקטורים אינם נשים – אין הם קרובים של המחזיקה בשליטה.
 (2)
"אמצעי שליטה" – בהגדרתו בחוק הבנקאות (רישוי), תשמ"א- 1981.

(3)
"מחזיקה בשליטה" – נושאת  משרה  בעסק  אשר  מחזיקה, לבד  או יחד עם נשים אחרות, במישרין או בעקיפין, בלמעלה מ-50% מכל סוג  של אמצעי השליטה בעסק.

(4)
"עסק" – חברה הרשומה בישראל שמניותיה אינן רשומות למסחר בבורסה ולא הוצאו לציבור על פי תשקיף, או שותפות הרשומה בישראל.

(5)
"עסק בשליטת אישה" – עסק אשר אישה מחזיקה בשליטה בו, ואשר יש לה, לבד או יחד, עם נשים אחרות, היכולת לכוון את פעילותו, ובלבד שהתקיימו הוראות פסקאות 1 ו-2 של ההגדרה אישור.

 (6)
"קרוב" – בן זוג, אח, הורה, צאצא, בן זוג של אח, הורה או צאצא.

(7)
"תצהיר" – תצהיר של מחזיקה בשליטה שהעסק הוא בשליטת אישה.

ב.          אם לאחר שקלול תוצאות המכרז, קיבלו שתי הצעות או יותר תוצאה משוקללת זהה, שהיא התוצאה 

הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז, ובלבד שצורף לה בעת הגשתה, אישור ותצהיר.
ג.
מציע העונה על הדרישות הנ"ל לעניין עידוד נשים בעסקים, יצרף  להצעתו אישור ותצהיר לפיו העסק הוא בשליטת אישה.

22.  איסור תיאום הצעות

המציע, בעל עניין במציע,  כל גוף שהמציע הינו בעל עניין בו, או נושא משרה בכל אחד מהם,  לא יפעלו לתיאום הצעתו של המציע עם הצעת מציע אחר כלשהו;   מבלי לגרוע מכלליות האמור לעיל, המדובר באיסור לתיאום הצעות לרבות באמצעות:  כריתה מפורשת או משתמעת, בכתב או בע"פ,  של הסכם או הבנה,  מכל סוג,  עם אדם או גוף כלשהו  בעניין:  בעלויות, שיתוף פעולה, מימון, מחירים, העברת נכסים, אסטרטגיות להגשת הצעה, וכיו"ב ו/או קבלה של מידע כאמור או החלפת מידע בצורה אחרת, פרסום מידע או  גילויו לאדם או לגוף כלשהו, כאשר ידוע למציע כי האדם או הגוף הוא בעל עניין או נושא משרה או שלוח או עובד של מציע אחר באותו מכרז.

23.  
ביקורת
23.1
הזוכה במכרז, בעצם הגשת הצעתו, מתחייב לאפשר למבקר המשרד ו/או לחשב המשרד ו/או לממונה, או למי שמונה לכך על-ידם בכתב, לערוך אצלו בקורת , בהיבט מקצועי, משפטי, חשבונאי או אחר


בכל הנוגע למילוי תנאי חוזה זה.
23.2
כמו כן יהיה רשאי ממונה המשרד, לבדוק את כמות המלאי שנמכרה ואת העברות התשלומים כמתחייב מסעיפים 4, 5, ו-  6,  למכרז זה לעיל.

23.3
במידה ויימצא, מבדיקות שיערכו ע"י המשרד, כי הזוכה במכרז לא ממלא אחר התחייבויותיו כולם או חלקן, יהיה רשאי המשרד להפסיק את ההתקשרות לאלתר ו/או לחלט את ערבות הביצוע המופקדת בידי הממשלה, כולה או חלקה, ו/או אם הממשלה הוציאה סכומים שהזוכה במכרז חב בהם עפ"י ממצאי הביקורת כאמור.  

23.4
אם הצטברו תלונות רבות על תפקודו של הזוכה במכרז  והוברר כי רמת השירות שנותן מכוחו של מכרז זה – ירודה באיכותה,   הממשלה רשאית לקנוס את הזוכה בקנס בסכום לשיקול דעתה שאינו עולה על 10,000 שקלים, בהחלטה מנומקת בכתב בחתימת מנהל רשות התעופה האזרחית והחשב, ולאחר שנתנה לספק הזדמנות להביע טענותיו בכתב או בעל פה. 

24.
רשימת הנספחים המצורפים
23.2
נספח א': הצעת מחיר 
23.3
נספח ב': תצהיר לפי חוק עסקאות גופים ציבוריים 
23.4
נספח ג': קטלוג מחירים לפרסומי מידע תעופתי – מעודכן לשנת 2013
23.5
נספח ד': אישור עריכת ביטוח

נספח א' - הצעת המחיר

אני הוסמכתי כדין על ידי __________________ (להלן: "המציע") לחתום על תצהיר זה בתמיכה להצעת המחיר המוצעת למכרז מספר...., "למתן שירותי הפצה לפרסומי מידע תעופתי וניהול מאגר מנויים" (להלן: "המכרז").
הצעת המחיר למתן כל השירותים והדרישות המפורטים במכרז  היא :  

 ________ ₪ לחודש   (במילים: "  ___________________________")  

הסבר הסכום המוצע: 

..................
בכבוד רב, 

חתימה וחותמת המציע 

________________

אישור עו"ד\רו"ח מטעם המציע: 

אני הח"מ _____________ מספר רישיון ______________ מאשר כי החותמים 

________________בשם _____________  -   עשו זאת מכוח סמכותם ע"פ הדין.

לראיה באתי על החתום: 

 ____________________ 

        (חתימה וחותמת) 

_______________ (תאריך) 

נספח ב' - תצהיר לפי חוק עסקאות גופים ציבוריים, התשל"ו – 1976

אני החתום מטה, מר/גב' _______________, נושא/ת ת.ז. שמספרה ____________, לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בכתב כדלקמן:

1.
אני הוסמכתי כדין על ידי __________________ (להלן: "המציע") לחתום על תצהיר זה בתמיכה להצעה למכרז מספר 20/13 למתן שירותי הפצה לפרסומי מידע תעופתי וניהול מאגר מנויים עבור רשות התעופה האזרחית   (להלן: "המכרז").

2.
המציע, מי שנשלט על ידו, ואם המציע הוא חבר בני אדם – גם בעל השליטה בו או חבר בני אדם אחר שבשליטת בעל השליטה בו (שליטה – כמשמעותה בחוק ניירות ערך, התשכ"ח – 1968), לא הורשע בפסק דין חלוט בעבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 בשנה שקדמה למועד הגשת ההצעה למכרז; ואם הורשע בפסק דין חלוט בשתי עבירות או יותר לפי אותו חוק – ההרשעה האחרונה לא היתה בשלוש השנים שקדמו למועד הגשת ההצעה למכרז;

3.
המציע, לרבות חבר בני אדם שנשלט על ידו, ואם המציע הוא חבר בני אדם – גם בעל השליטה בו או חבר בני אדם שהרכב בעלי מניותיו או שותפיו, לפי העניין, דומה במהותו להרכב כאמור של המציע, ותחומי פעילותו של חבר בני האדם דומים במהותם לתחומי פעילותו של המציע, וכן מי שאחראי מטעם המציע על תשלום שכר עבודה, ואם המציע הוא חבר בני אדם שנשלט שליטה מהותית – גם חבר בני אדם אחר, שנשלט שליטה מהותית בידי מי ששולט במתקשר (שליטה – כמשמעותה בחוק הבנקאות (רישוי), התשמ"א-1981), לא הורשע בעבירה לפי חוק שכר מינימום, התשמ"ז-1987, ואם הורשע בעבירה אחת לפי אותו חוק – במועד הגשת ההצעה למכרז חלפה שנה אחת לפחות ממועד ההרשעה, אם הורשע בשתי עבירות או יותר לפי אותו חוק – במועד הגשת ההצעה למכרז חלפו שלוש שנים לפחות ממועד ההרשעה האחרונה.

4.
זה שמי, זו חתימתי ותוכן תצהירי דלעיל אמת.

________________

         חתימת המצהיר

הנני מאשר בזה, כי ביום ___________ הופיע בפני, עו"ד ______________, במשרדי ברחוב __________________, מר/גב'______________, שזיהה/תה עצמו/ה על ידי תעודת זהות מספר ____________, המוסמך/ת לחתום על ההצעה למכרז ועל תצהיר זה בשם המציע, ואחרי שהזהרתיו/ה כי עליו/ה להצהיר את האמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר את נכונות הצהרתו דלעיל וחתם עליה בפני.

________________

עורך דין

נספח ג' – קטלוג מחירים לפרסומי מידע תעופתי לשנת 2013
כל המונחים כהגדרתם במסמכי המכרז.
	פריט
	מחיר, 

כולל מע"מ

	ספר פמ"ת שלם (פנים ארצי) + מנוי שנתי פמ"ת 2013
	800.00 ש"ח

	ספר פמ"ת שלם (בינלאומי) + מנוי שנתי 2013
	190 $ US

	מחיר למנוי משלם, עבור שנת מנוי, לפרסומי מידע תעופתי פנים ארצי (פמ"ת)
	350.00 ש"ח

	מחיר למנוי משלם, עבור שנת מנוי, לפרסומי מידע תעופתי בינלאומי ((AIP
	95 $ US

	עדכון בודד לפמ"ת
	190.00 ש"ח

	כריכת קובץ AIP (תעריף האוגדן + חוצצים, ללא כולל דפי תוכן )
	18$ US

	כריכת קובץ פנים ארצי (תעריף האוגדן + חוצצים, ללא כולל דפי תוכן )
	85.00 ש"ח

	מפת נתיבי תובלה נמוכים (CVFR) גיליון צפוני וגיליון דרומי.

גיליונות אלו ימכרו רק כצמד. 

מפות בקנה מידה 1:250,000
	100.00 ש"ח

	מפת גובה נמוך לתעופה ספורטיבית, צפון ודרום. 

גיליונות אלו ימכרו רק כצמד. 

מפות בקנה מידה 1:250,000
	100.00 ש"ח

	מפה טופוגרפית "חלקה" לניווט, גיליון צפוני וגיליון דרומי.

גיליונות אלו ימכרו רק כצמד. 

מפות בקנה מידה 1:250,000
	75.00 ש"ח

	מפות 

Lower ATS Routes (ENR 6.1)

Upper ATS Routes (ENR 6.3)
גיליונות אלו יימכרו בנפרד.
	60.00 ₪ (כל אחד)


הערה: המחירים בש"ח, כוללים מע"מ (מעודכן מתאריך 16-10-2013)

נספח ד' – אישור עריכת ביטוחים

לכבוד

מדינת ישראל - משרד התחבורה והבטיחות בדרכים.

א.ג.נ.,

הנדון:  אישור עריכת ביטוחים
הננו מאשרים בזה כי ערכנו למבוטחנו  __________________________  (להלן "המבצע")  לתקופת הביטוח מיום _______________ עד יום ________________ בקשר לאספקת שירותי הפצה של פרסומי מידע  תעופתי וניהול מאגר מנויים של רשות תעופה אזרחית, בהתאם להסכם עם מדינת ישראל - משרד התחבורה והבטיחות בדרכים ביטוח אחריות מקצועית כמפורט  להלן:

ביטוח אחריות מקצועית
1. הפוליסה מכסה כל נזק מהפרת חובה מקצועית של המבצע  ואשר אירע כתוצאה ממעשה רשלנות לרבות מחדל, טעות או השמטה, מצג בלתי נכון, הצהרה רשלנית שנעשו בתום לב , בקשר לאספקת שירותי הפצה של פרסומי מידע תעופתי וניהול מאגר מנויים של רשות תעופה אזרחית, בהתאם להסכם עם מדינת ישראל - משרד התחבורה והבטיחות בדרכים. 

2. גבול האחריות למקרה ולתקופה (שנה) לא יפחת מסך 250,000  דולר ארה"ב למקרה ולתקופה (שנה). 

3. הכיסוי על פי הפוליסה יורחב לכלול את ההרחבות הבאות:

        - אי יושר עובדים;

        - אובדן מסמכים, לרבות אובדן השימוש ן/או העיכוב;

        - אחריות צולבת.

        - פרסום אשר משמעותו הוצאת דיבה ו/או לשון הרע;

        - הארכת תקופת הגילוי לפחות 6 חודשים.

4. הביטוח יורחב לשפות את מדינת ישראל - משרד התחבורה והבטיחות בדרכים  ככל שתחשב אחראית למעשי ו/או  המבצע.

כללי

בפוליסת הביטוח  נכללו התנאים הבאים:

1. לשם המבוטח יתווספו כמבוטחים נוספים:   מדינת ישראל - משרד התחבורה והבטיחות בדרכים (רשות התעופה האזרחית).    

2. בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על ידינו הודעה מוקדמת של  60  יום לפחות במכתב רשום למדינת ישראל - משרד התחבורה והבטיחות בדרכים - רשות התעופה האזרחית.

3. אנו מוותרים  על כל זכות שיבוב, תביעה, השתתפות  או חזרה, כלפי מדינת ישראל - משרד התחבורה והבטיחות בדרכים ועובדיהם,  ובלבד  שהויתור לא יחול לטובת אדם שגרם לנזק מתוך כוונת זדון.

4. המבצע יהיה אחראי בלעדי כלפינו לתשלום דמי  הביטוח עבור כל הפוליסות ולמילוי  כל  החובות 

המוטלות על המבוטח על פי תנאי הפוליסה .

5. ההשתתפות העצמית הנקובות בפוליסה תחולנה בלעדית על המבצע. 

6. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר, לא יופעל כלפי מדינת ישראל - משרד התחבורה והבטיחות בדרכים והביטוח הינו בחזקת ביטוח ראשוני המזכה במלוא הזכויות על פי הביטוח,   והכול- בכפוף לתנאי וסייגי הפוליסה המקורית עד כמה שלא שונו במפורש על פי האמור באישור זה.

                                                                                       בכבוד רב,

                                                                    ___________________________

תאריך______________                        חתימת מורשה המבטח וחותמת המבטח

____________________________________________________________________________
מדינת  ישראל   משרד  התחבורה  /  רשות  התעופה  האזרחית

